Document ID: 32007R0833

UREDBA KOMISIJE (ES) št. 833/2007
z dne 16. julija 2007
o prenehanju prehodnega obdobja iz Uredbe Sveta (ES) št. 1172/98 o statističnih poročilih v zvezi s cestnim prevozom blaga
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1172/98 z dne 25. maja 1998 o statističnih poročilih v zvezi s cestnim prevozom blaga (1) in zlasti člena 5(4) in (5) Uredbe,
ob upoštevanju naslednjega:
(1)
V skladu z Uredbo (ES) št. 1172/98 je bilo državam članicam v prehodnem obdobju od 1. januarja 1999 dovoljeno uporabljati poenostavljeno šifriranje krajev natovarjanja in raztovarjanja; popolno regionalno šifriranje ni bilo potrebno za mednarodni promet znotraj EGP.
(2)
V skladu s členom 5(5) Uredbe (ES) št. 1172/98 je treba določiti datum izteka veljavnosti prehodnega obdobja, ker so zdaj izpolnjeni tehnični pogoji, da se omogoči učinkovit sistem regionalnega šifriranja, ki se bo uporabljal v notranjem in mednarodnem prometu skladno z oddelkoma 1 in 2 Priloge G.
(3)
Treba je zagotoviti uporabo Uredbe (ES) št. 1059/2003 Evropskega parlamenta in Sveta z dne 26. maja 2003 o oblikovanju skupne klasifikacije statističnih teritorialnih enot (NUTS) (2), ki je začela veljati leta 2003.
(4)
Ta uredba ne spreminja statusa ali vsebine spremenljivk, ki jih Uredba (ES) št. 1172/98 navaja kot neobvezne.
(5)
Ukrepi, predvideni s to uredbo, so v skladu z mnenjem Odbora za statistični program, ustanovljenega s Sklepom Sveta 89/382/EGS, Euratom (3) -
SPREJELA NASLEDNJO UREDBO:
Člen 1
Prehodno obdobje iz člena 5 Uredbe (ES) št. 1172/98 se konča 31. decembra 2007.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 16. julija 2007

Labels: 8
15
19